डिस्कॉम अधिकारी 31 मार्च से पहले पूरे करें लक्ष्य : एमडी
डीडवाना | अजमेरडिस्कॉम के एमडी मेहराम विश्नोई ने विभाग की एक आवश्यक बैठक शनिवार को नगर पालिका मुख्य हॉल में लेकर अधिकारियों को आवश्यक दिशा निर्देश दिए। बैठक को संबोधित करते हुए एमडी ने कहा कि सबसे पहला कार्य लक्ष्य को पूरा करना है एवं विभाग द्वारा सभी अधिकारियों को 31 मार्च के पहले जो लक्ष्य पूरा करने का निर्देश दिया गया है उसकी पालना करनी होगी। विद्युत चोरी की घटनाओं पर अंकुश लगाने के लिए अधिकारी कर्मचारी सतर्क रहे। इसमें किसी प्रकार की लापरवाही बर्दाश्त नहीं होगी। चोरी करने वालों के खिलाफ भारी जुर्माना लगाकर थाने में मामला भी दर्ज करवाया जाए। बकाया वसूली के प्रकरणों का निस्तारण भी इस माह के अंत में हो जाए। उन्होंने कहा कि दीनदयाल उपाध्याय ग्राम ज्योति योजना (12वीं योजना) के अन्तर्गत आगामी 19 जून से घरेलू कनेक्शन जारी करने के लिए सबके लिए योजना प्रारंभ हो गई है।
बिजली कटौती की सूचना पोर्टल पर अपडेट होगी :
विश्नोईने बताया कि बिजली की कोई कमी नहीं है। ओपन मार्केट में बिजली मिल रही है। अगर डिस्कॉम के किसी इलाके में शट डाउन लेकर बिजली कटौती की जाती है तो उसकी सूचना पोर्टल पर डालने की सुविधा शुरू की गई है। जिससे कटौती क्षेत्र के सभी उपभोक्ताओं को मोबाइल से कटौती के समय का मैसेज प्राप्त होगा। कटौती के कारणों की भी जानकारी दी।
hin_Deva hin_Deva hin_Deva hin_Deva